Diari Oficial de la Generalitat Valenciana


Sumari del DOGV 717, del 04-12-1987 (1987/810110)

DECRET 191/1987, de 23 de novembre, del Consell de la Generalitat Valenciana, pel qual s'instrumenten ajudes per als agricultors les explotacions dels quals resultaren afectades per les tempestes dels dies 28 i 29 d'octubre de 1987.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/11/23/191/dof/vci/html**

### Dades del document

Número de DOGV
:   717

Data del DOGV
:   04-12-1987

Secció del DOGV
:   DISPOSICIONS GENERALS

Número del document
:   1987/810110


Data del document
:   23-11-1987

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decreto 191/1987, de 23 de novembre, del Consell de la Generalitat Valenciana, pel qual s'instrumentan ajudes per als agricultors les explotacions dels quals resultaren afectades per les tempestes dels dies 28 i 29 d'octubre de 1987.  
Les tempestes que es desencadenaren durant la nit del 28 i la matinada del 29 d'octubre han provocat pèrdues greus en part de les produccions agrícoles de diverses àrees de les províncies de Castelló i València.  
La incidència d'aquests fenòmens ha estat especialment greu, inusual i concentrada en una sèrie de termes municipals que, també, havien resultat afectats per les gelades de gener de 1985 i les tempestes de setembre-octubre de 1986. Com a conseqüència d'aquesta reiteració de fenòmens catastròfics, l'economia de les famílies que tenen com a principal font d'ingressos les rendes agràries ha sofert una important deterioració durant els dos darrers anys.  
Enfront d'aquesta situació, el Consell de la Generalitat Valenciana, mitjançant la Conselleria d?agricultura i Pesca, ha decidit d'establir mesures, amb caràcter excepcional fins a la consolidació de la Mútua Valenciana d?assegurances Agràries, que pal·lien en la mesura de les possibilitats els greus efectes produïts.  
Les actuacions tenen com a objectiu, tant facilitar les ajudes que permeten de dur a terme els treballs preparatoris de la propera collita, com indirectament el suport als treballadors agrícoles que s'han vist privats de les seues expectatives de col·locació.  
L?ajuda consisteix en la subvenció de crèdits preferents que concediran les Caixes d'Estalvis, Caixes Rurals, Cooperatives Agràries amb Secció de Crèdit i altres Entitats financeres, per tal que el finançament atorgat resulte més favorable dins les possibilitats amb què compta la Conselleria d?agricultura i Pesca.  
En atenció d'aquests motius, a proposta de les Conselleries d'Economia i Hisenda i d?agricultura i Pesca, i amb la deliberació prèvia del Govern Valencià en sessió celebrada el dia 23 de novembre de 1987,  
DECRETE:  
Article primer  
El Consell de la Generalitat Valenciana, mitjançant la Conselleria d?agricultura i Pesca, atorgarà subvencions als agricultors les explotacions dels quals es troben ubicades a zones compreses a la Plana i El Morvedre, en particular als termes municipals d'Almassora, Burriana, Alquerías del Niño Perdido, Nules, Moncófar, Vall de Uxó, Almenara, la Llosa, Chilches, Sagunt, Benavites, Quartell, Quart de les Valls, Faura, Benifairó de les Valls, Albalat dels Tarongers, i qualsevol altre de la zona esmentada que pogués haver resultat afectat per les tempestes dels dies 28 i 29 d'octubre de 1987.  
Article segon  
La quantitat total de crèdit que se subvencionarà serà de 2.500 milions de pessetes i la bonificació sobre el tipus d'interés equivalent a tres punts, en les condicions establertes a l'Acord de 13 d'abril de 1987, del Consell de la Generalitat Valenciana, pel qual es va aprovar el Conveni Marc entre la Generalitat Valenciana i les Entitats financeres operants a la Comunitat Valenciana i a les modificacions posteriors.  
Article tercer  
S'estableixen les modalitats d'ajuda següents:  
1. Quantia màxima: 1.750.000 pessetes.  
2. Termini màxim: tres anys, amb un de manca.  
3. Amortització: quotes anuals constants d'amortització, fetes efectives per anys vençuts des del 16 de febrer de 1988.  
4. Tipus d'interés màxim: 11%.  
5. La quantia de cadascun dels préstecs es determinarà d'acord amb un mòdul de 480.000 pessetes per hectàrea de cítrics afectada.  
6. En tot cas, un sol beneficiari no podrà ultrapassar, pel conjunt de conceptes acumulats i en tot l?àmbit de la Comunitat Valenciana, la quantitat d'un milió set-centes cinquanta mil pessetes (1.750.000 pts.) de préstec. Hom entendrà, a l?efecte previst en aquest Decret, que només podrà existir un beneficiari per cada unitat familiar o de fet.  
Article quart  
Quan existirà constància que la persona sol·licitant va ser afectada per alguna de les catàstrofes meteorològiques que en anys passats van castigar aquestes zones de la Comunitat Valenciana, en particular les gelades de gener de 1985 i les tempestes de setembre-octubre de 1986, es podrà concedir que el mòdul establert al punt 5 de l'article tercer s?eleva fins a 600.000 pessetes per hectàrea de cítrics afectada i que varien les condicions dels préstecs tot perllongant el termini d'amortització fins a cinc anys amb dos de mancança, mantenint-se en tot cas la limitació d'un milió set-centes cinquanta mil pessetes (1.750.000 ptes.) per beneficiari, establerta al punt 6 de l?esmentat article tercer.  
Article cinqué  
Les sol·licituds per obtenir aquestes ajudes es presentaran a la Conselleria d?agricultura i Pesca fins el 31 de gener de 1988, en els impresos normalitzats editats per aquesta Conselleria i que seran facilitats pels seus Serveis Territorials i les Agències d'Extensió. Els danys produïts els comprovaran les Unitats Territorials corresponents de la Conselleria d?agricultura i Pesca.  
DISPOSICIONS FINALS  
Primera  
La Conselleria d?agricultura i Pesca elaborarà un Conveni sectorial per a cobertura de danys de l'agricultura, acollit al Conveni Marc Generalitat Valenciana-Entitats Financeres per a 1987 i a les modificacions subsegüents, que haurà de complir els requisits que s'hi estableixen. A dit Conveni sectorial caldrà especificar les condicions de les ajudes que concediran les Entitats financeres.  
Segona  
Es faculta la Conselleria d?agricultura i Pesca per desplegar aquest Decret, que entrarà en vigor el mateix dia de la publicació en el Diari Oficial de la Generalitat Valenciana.  
València, 23 de novembre de 1987.  
El Conseller d'Economia i Hisenda,  
ANTONI BIRLANGA CASANOVA  
El President de la Generalitat,  
JOAN LERMA I BLASCO  
El Conseller d?agricultura i Pesca,  
LLUIS FONT DE MORA MONTESINOS


Còpia Permalink ELI